Številka: 382-1/2021-49

Datum: 4. 4. 2022

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 35. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o potrditvi Strategije vzpostavitve digitalne občine Ptuj** |
|  |  |
| **PRIPRAVIL:** | Kabinet župana  Simona Kašman, podsekretarka |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07 in 14/20) in 79. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 13/20) |
|  |  |
| **POROČEVALEC:** | Alen Jevtović, direktor Občinske uprave Mestne občine Ptuj |
|  |  |
| **PRISTOJNO**  **DELOVNO TELO:** | Odbor za splošne zadeve in lokalno samoupravo |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi Strategije vzpostavitve digitalne občine Ptuj, v predloženem besedilu. |

Nuška Gajšek

županja

Prilogi:

* predlog sklepa z obrazložitvijo,
* Strategija vzpostavitve digitalne občine Ptuj.

Predlog

april 2022

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07 in 14/20) je Mestni svet Mestne občine Ptuj na \_\_\_\_\_\_ seji, dne \_\_\_\_\_\_\_, sprejel naslednji

**S K L E P**

**o potrditvi Strategije vzpostavitve digitalne občine Ptuj**

**1.**

Mestni svet Mestne občine Ptuj potrjuje Strategijo vzpostavitve digitalne občine Ptuj.

**2.**

Ta sklep začne veljati z dnem sprejema na Mestnem svetu Mestne občine Ptuj.

Številka: 382-1/2021-49

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazložitev**

Strategija vzpostavitve digitalne občine Ptuj je zamišljena kot osrednji konceptualni in referenčni dokument, na podlagi katerega bo Mestna občina Ptuj v sodelovanju s ključnimi javnimi ustanovami, zasebnimi podjetji, civilnodružbenimi organizacijami in ostalimi deležniki vodila proces svojega digitalnega in tehnološkega razvoja v tekočem desetletju. Strategija vključuje opise aktivnosti in ukrepov za 14 različnih področij, ki so porazdeljena na 5 segmentov, v skladu z drugimi obstoječimi občinskimi strateškimi dokumenti. V strategiji so poleg opisa aktivnosti in načrtovanih ukrepov vključeni tudi teoretski opisi koncepta digitalne občine, trenutnega stanja v Mestni občini Ptuj, meritev digitalne zrelosti ključnih ustanov, postopka izvajanja aktivnosti, virov financiranja, vključevanja deležnikov, skrbi za varnost informacijskih sistemov in shranjenih podatkov ter jedrnih ukrepov občinske aplikacije, digitalne identitete in izobraževanj. Akcijski načrt omogoča lažje in hitrejše merjenje uspešnosti ukrepov in aktivnosti, kot tudi dopolnjevanje vsebine in ciljev, če se zaradi znatnih sprememb zunanjih okoliščin pojavi potreba po takšnem dejanju.

Strategija in vključeni ukrepi so pripravljeni v skladu z najnovejšimi standardi kakovosti in meritev uspeha, tako na evropski kot na svetovni ravni. Strategija predvideva simultano uporabo občinskih, državnih, evropskih in zasebnih virov financiranja, hkrati pa tudi aktivno vključevanje deležnikov pri pripravi ukrepov, njihovi izvedbi in njihovem aktivnem delovanju. Kot načrt je strategija tudi usklajena z vsemi trenutno aktivnimi ostalimi občinskimi načrti in dokumenti, hkrati pa je prilagodljiva za vključevanje morebitnih novih, če bodo to predvidevale okoliščine v prihodnosti.

Dokument je bil pripravljen v sodelovanju z javnima podjetjema in javnimi zavodi Mestne občine Ptuj, ki so aktivno sodelovali na delavnicah ter pri identifikaciji področnih ciljev in ukrepov, ki so v dokumentu predstavljeni.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

|  |  |  |
| --- | --- | --- |
| Pripravila:  Simona Kašman |  | Nuška Gajšek  županja |
|  |  |